rejauldu/bengali-wikipedia huggingface dataset:
সামসুল আলম সিদ্দিকী (এস এ সিদ্দিকী) (জন্ম: অজানা - মৃত্যু: ২০০৮ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  এস এ সিদ্দিকীর পৈতৃক বাড়ি টাঙ্গাইল জেলার ঘাটাইল উপজেলার কালিয়াগ্রামে। তার বাবার নাম আজিজুর রহমান সিদ্দিকী এবং মায়ের নাম রহিমা খাতুন। তার স্ত্রীর নাম নূরুন নাহার বেগম। তাদের এক মেয়ে, দুই ছেলে।   কর্মজীবন  এস এ সিদ্দিকী পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন। ১৯৭১ সালে এ রেজিমেন্টের মূল অবস্থান ছিল জয়দেবপুরে। একটি কোম্পানি ছিল ময়মনসিংহে ইপিআর বাহিনীর ২ নম্বর উইং হেডকোয়ার্টার এলাকায়। এ কোম্পানিতে কর্মরত ছিলেন এস এ সিদ্দিকী। মুক্তিযুদ্ধ শুরু হলে তিনিসহ বাঙালি সৈনিকেরা কোনো দিকনির্দেশনা না পাওয়ায় তাৎক্ষণিক সিদ্ধান্ত নিতে না পারলেও ২৭ মার্চ রাতে তারা অবাঙালি ইপিআরদের হাতে আক্রান্ত হন। এ দলের অধিনায়ক নূরুল ইসলাম ইপিআর উইং হেডকোয়ার্টার থেকে প্রায় আধা মাইল দূরে সড়ক বিভাগের রেস্টহাউসে ছিলেন। এ সময় বাঙালি ইপিআর সেনারা বিদ্রোহ করেন এবং দ্বিতীয় ইস্ট বেঙ্গল রেজিমেন্টের এস এ সিদ্দিকীসহ বেশির ভাগ বাঙালি সেনা তখন বাঙালি ইপিআর সেনাদের সঙ্গে যোগ দিয়ে পাকিস্তানিদের বিরুদ্ধে যুদ্ধ করেন। এস এ সিদ্দিকী প্রতিরোধযুদ্ধ শেষে প্রথমে ৩ নম্বর সেক্টরের আশ্রমবাড়ি সাব-সেক্টরে এবং পরে নিয়মিত মুক্তিবাহিনীর এস ফোর্সের অধীনে যুদ্ধ করেন। আখাউড়াসহ আরও কয়েকটি স্থানে সাহসিকতার সঙ্গে যুদ্ধ করেন।   মুক্তিযুদ্ধে ভূমিকা  এস এ সিদ্দিকী ১৯৭১ সালে মুক্তিযুদ্ধের সূচনায় এপ্রিল মাসের প্রথমার্ধে এক দল মুক্তিযোদ্ধাসহ অবস্থান নেন কুশিয়ারা নদীর পাশে অবস্থিত শেরপুর-সাদিপুরে। এটি ছিলো সিলেট, সুনামগঞ্জ, মৌলভীবাজার ও হবিগঞ্জ জেলার সংযোগস্থল। সড়কপথে ঢাকা সহ অন্যান্য জেলার সঙ্গে ওই চার জেলার যোগাযোগ ছিলো এ পথ দিয়ে। নৌপথেও এ স্থান থেকে বিভিন্ন স্থানে যাওয়া যায়। মুক্তিযোদ্ধাদের এ দলটি ইস্ট বেঙ্গল রেজিমেন্ট, ইপিআর, মুজাহিদ ও আনসার এবং ছাত্র-যুবক সমন্বয়ে গঠিত হয়। এ দলের নেতৃত্বে ছিলেন মোহাম্মদ আজিজুর রহমান (বীর উত্তম)। ৮ এপ্রিল মুক্তিযোদ্ধারা কয়েকটি দলে বিভক্ত হন। এর মধ্যে একাংশ সিলেট শহরে, একাংশ খাদিমনগর এবং একাংশ আম্বরখানা ও ওয়্যারলেস স্টেশনে প্রতিরক্ষা অবস্থান নেন। তাদের আরেকটি অংশ ছিল সুরমা নদীর দক্ষিণ তীরে। তারা বেশির ভাগ ছিলেন ইস্ট বেঙ্গল রেজিমেন্টের। এই দলে ছিলেন এস এ সিদ্দিকী। ২৩ এপ্রিল থেকে এস এ সিদ্দিকীরা পাকিস্তান সেনাবাহিনী ব্যাপক গোলাবর্ষণের মুখে পড়েন। ব্রিজের দক্ষিণ প্রান্তে ছিল তাদের দলের একটি এলএমজি পোস্ট। সেখানে পকিস্তানিরা বিরামহীনভাবে গোলাবর্ষণ করে এবং এতে এলএমজি ম্যান শহীদ হন। ফলে তাদের দলগত প্রতিরোধ দুর্বল হয়ে পড়ে। এস এ সিদ্দিকী কয়েকজন সহযোদ্ধা নিয়ে বীরত্বের সঙ্গে পাকিস্তানিদের মোকাবিলা করতে থাকেন। তাদের সাহসিকতায় পাকিস্তানি সেনারা অনেকক্ষণ নদী পারাপারে বিরত থাকতে বাধ্য হয়। তার উপদলের অবস্থানের ডান দিকে ছিল তাদের দলের আরআর চালনাকারী উপদল। পাকিস্তান সেনাবাহিনীর প্রচণ্ড আক্রমণের চাপে ওই দলও অবস্থান ছেড়ে চলে যায়। তখন তারা প্রচণ্ড চাপের মধ্যে পড়েন। এতে অবশ্য বিচলিত না হয়ে এস এ সিদ্দিকী ভারী অস্ত্রের সমর্থন না থাকায় তারা বেশিক্ষণ টিকতে পারেননি। তিনি ও তার সহযোদ্ধারা অবস্থান ছেড়ে পেছনে যেতে বাধ্য হন।    পুরস্কার ও সম্মাননা   বীর প্রতীক   তথ্যসূত্র    পাদটীকা      বিষয়শ্রেণী:বীর প্রতীক বিষয়শ্রেণী:২০০৮-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:টাঙ্গাইল জেলার ব্যক্তি
__NOTOC__      যুদ্ধবিগ্রহ   সূচীপত্র বাহিনী এবং সামরিক ইউনিট যুদ্ধ, অনুশীলন এবং দ্বন্দ্ব সামরিক বিমান সামরিক সাজসজ্জা এবং স্মারক সামরিক ব্যক্তি যুদ্ধজাহাজ এবং নৌ ইউনিট অস্ত্র, সরঞ্জাম, এবং ভবন   22px|left বাহিনী এবং সামরিক ইউনিট    22px|left যুদ্ধ, অনুশীলন এবং দ্বন্দ্ব মালাজগির্দ‌ের যুদ্ধ,  কারামেহের যুদ্ধ – (২টি নিবন্ধ)    22px|left সামরিক বিমান    22px|left সামরিক সাজসজ্জা এবং স্মারক সামরিক সাজসজ্জা এবং স্মারক  ফিল্ড মার্শাল (ভারত) – (১টি নিবন্ধ)    22px|left সামরিক ব্যক্তি সামরিক ব্যক্তি আল-বাত্তাল, আবদুল্লাহ – আল-জাররাহ ইবনে আবদুল্লাহ – ইবনে সুরাইজ, আল-হারিস – আল-আকতা, উমর – মাসলামা ইবনে আবদুল মালিক – (৫টি নিবন্ধ)    22px|left যুদ্ধজাহাজ এবং নৌ ইউনিট    22px|left অস্ত্র, সরঞ্জাম, এবং ভবন  যুদ্ধবিগ্রহ
ভ্রৎসোয়াফস্কি ক্লুব স্পোর্তোভি ভ্রৎসোয়াফ স্পঁউকা আকৎসিয়না (এছাড়াও ডাব্লিউকেএস শ্লঁস্ক ভ্রৎসোয়াফ, শ্লঁস্ক ভ্রৎসোয়াফ () অথবা শ্লঁস্ক নামে পরিচিত) হচ্ছে ভ্রৎসোয়াফ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৭ সালে প্রতিষ্ঠিত হয়েছে। শ্লঁস্ক ভ্রৎসোয়াফ তাদের সকল হোম ম্যাচ ভ্রৎসোয়াফের স্তাদিওন মিয়েস্কিতে খেলে থাকে; যার ধারণক্ষমতা হচ্ছে ৪৪,৪১৬। বর্তমানে এই ক্লাবের ম্যানেজারের দায়িত্ব পালন করছেন ভিতেঁশ্লাভ লাভিশকা এবং সভাপতির দায়িত্ব পালন করছেন পিওত্র ভাশনিভস্কি। পোলীয় মধ্যমাঠের খেলোয়াড় শিশতফ মঁচিনস্কি এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, শ্লঁস্ক ভ্রৎসোয়াফ এপর্যন্ত ৭টি শিরোপা জয়লাভ করেছে; যার মধ্যে ২টি একস্ত্রাকলাসা, ২টি পোলীয় কাপ, ১টি একস্ত্রাকলাসা কাপ এবং ২টি পোলীয় সুপার কাপ শিরোপা রয়েছে।  অর্জন একস্ত্রাকলাসা চ্যাম্পিয়ন (২): ১৯৭৬–৭৭, ২০১১–১২ রানার-আপ (৩): ১৯৭৭–৭৮, ১৯৮১–৮২, ২০১০–১১ পোলীয় কাপ চ্যাম্পিয়ন (২): ১৯৭৫–৭৬, ১৯৮৬–৮৭ রানার-আপ: ২০১২–১৩ একস্ত্রাকলাসা কাপ চ্যাম্পিয়ন: ২০০৯ পোলীয় সুপার কাপ চ্যাম্পিয়ন (২): ১৯৮৭, ২০১২  তথ্যসূত্র  বহিঃসংযোগ      বিষয়শ্রেণী:শ্লঁস্ক ভ্রৎসোয়াফ বিষয়শ্রেণী:একস্ত্রাকলাসার ক্লাব বিষয়শ্রেণী:পোল্যান্ডের ফুটবল ক্লাব বিষয়শ্রেণী:১৯৪৭-এ পোল্যান্ডে প্রতিষ্ঠিত বিষয়শ্রেণী:১৯৪৭-এ প্রতিষ্ঠিত ফুটবল ক্লাব
রেসিন্টিস হল স্যাটারনিডেয়া পরিবারের মথের একটি প্রজাতি যা ১৮১৯ সালে  জ্যাকব হাবনার প্রথম বর্ণনা করেন।   প্রজাতি    রেসিন্টিস কলাম্বিয়ানা বুভিয়ার, ১৯২৭  রেসিন্টিস ডেসিমোনি লেমায়ার, 1975  রেসিন্টিস গিগান্টিয়া বুভিয়ার, ১৯৩০  রেসিন্টিস গুইয়ানেন্সিস বুভিয়ার, ১৯২৪  রেসিন্টিস হারমেস রথসচাইল্ড, ১৯০৭  রেসিন্টিস হিপ্পোডামিয়া ক্রেমার, ১৭৭৭  রেসিন্টিস মারটি পারটি, ১৮৩৪  রেসিন্টিস নোরাক্স ড্রুস, ১৮৯৭  রেসিন্টিস পম্পোজা দ্রাউদ, ১৯৩০  রেসিন্টিস সিউডোমারটি লেমিয়ার, ১৯৭৬  রেসিন্টিস রেদুক্টা বেকার ও কামারগো, ২০০১  রেসিন্টিস সেপ্তেন্ট্রিওনালিস ভাজকুয়েজ, ১৯৬৬   তথ্যসূত্র   বিষয়শ্রেণী:আর্সেনুরিনাই
পাগলামী ২০১৯ সালে মুক্তিপ্রাপ্ত প্রণয়ধর্মী বাংলাদেশি চলচ্চিত্র। এই ছায়াছবির পরিচালক ও চিত্রনাট্যকার কমল সরকার, প্রযোজক আবদুল্লাহ হিমেল ও চলচ্চিত্রটি পরিবেশনা করেছে হিমেল ফিল্মস ইন্টারন্যাশনাল। প্রযোজক হিসেবে এটা আব্দুল্লাহ হিমেলের প্রথম চলচ্চিত্র। তরুণ চলচ্চিত্র প্রযোজিত এই ছায়াছবির প্রধান চরিত্রে অভিনয় করেছেন বাপ্পী চৌধুরী ও শ্রাবণী রায়।  অভিনয়ে  বাপ্পী চৌধুরী  শ্রাবণী রায়  রোহান  পারমিতা  রাজ  তোতা  প্রিন্স  সাদিয়া  আমীর সিরাজী - রঘু চাকমা  গাঙ্গুয়া  শিবা শানু  নির্মাণ ২০১৭ সালের ১৯ মার্চ কক্সবাজারে চলচ্চিত্রটির চিত্রগ্রহণ শুরু হয়। ২০১৯ সালের মার্চ মাসে চলচ্চিত্রটির চিত্রগ্রহণ শেষ হয়।  মুক্তি চলচ্চিত্রটি ২০১৯ সালের ২০ সেপ্টেম্বর বাংলাদেশের ৩৬টি প্রেক্ষাগৃহে মুক্তি পায়।  সমালোচনা চলচ্চিত্রটিতে যথাযথ অনুমতি না নিয়ে ভারতীয় কলাকুশলী ব্যবহার করার অভিযোগে ২০১৭ সালের ২৯ মার্চ চলচ্চিত্রটির চিত্রগ্রহণ বন্ধ করে দেওয়া হয়েছিল।  তথ্যসূত্র  বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০১৯-এর চলচ্চিত্র
শ্রীশ্রীসিদ্ধেশ্বরী কালীমন্দির বা ফিরিঙ্গি কালীবাড়ি হল কলকাতার বউবাজার অঞ্চলে অবস্থিত একটি প্রাচীন কালী মন্দির। এটি স্থানীয় বিপিন বিহারী গাঙ্গুলি স্ট্রিটে অবস্থিত। স্থানীয় জনশ্রুতি অনুযায়ী, মন্দিরটি ৫০০ বছরের পুরনো। অ্যান্টনি ফিরিঙ্গি এই মন্দিরে আসতেন বলে এই মন্দিরটি ফিরিঙ্গি কালীবাড়ি নামে পরিচিত হয়।   নামকরণ  ফিরিঙ্গি কালীবাড়িতে প্রতিষ্ঠিত কালীমূর্তিটি "শ্রীশ্রীসিদ্ধেশ্বরী কালীমাতা ঠাকুরানি" নামে পূজিত হয়। মন্দিরের দেখাশোনা করতেন বিধবা প্রমীলাদেবী। পর্তুগিজ-বংশোদ্ভুত কবিয়াল অ্যান্টনি ফিরিঙ্গি হিন্দুধর্মের প্রতি অনুরক্ত হয়ে এই মন্দিরে যাতায়াত করতেন। তাঁর সঙ্গেই প্রণয়ে আবদ্ধ হন অ্যান্টনি সাহেব। পরে লোকমুখে এই মন্দিরের কালীমূর্তিটির নাম হয় "ফিরিঙ্গি কালী" এবং মন্দিরটি "ফিরিঙ্গি কালীবাড়ি" নামে পরিচিত হয়।পশ্চিমবঙ্গের কালী ও কালীক্ষেত্র, দীপ্তিময় রায়, মণ্ডল বুক হাউস, কলকাতা, ১৪১৪ বঙ্গাব্দ, পৃ. ৬০-৬১   ইতিহাস  thumb|180px|ফিরিঙ্গি কালীবাড়ি, বিপিন বিহারী গাঙ্গুলী স্ট্রিট, বহুবাজার, কলকাতা। কলকাতায় আগে ভাগীরথী নদী এবং ভাগীরথী নদী থেকে তৈরি কিছু খাল দিয়ে পরিবেষ্টিত অরণ্যসঙ্কুল অঞ্চল ছিলো। সেখানেই পাতার ছাউনিতে শিব ও শীতলার মন্দির প্রতিষ্ঠিত হয়। পরে ১৪৩৭ খ্রিস্টাব্দে ভাগীরথী নদীর অদূরে একটি শ্মশানের মধ্যে মাটির কালীমূর্তি প্রতিষ্ঠা করা হয়। মন্দিরের তখনও প্রতিষ্ঠা হয়নি। ফিরিঙ্গি কালীবাড়ির সঠিক প্রতিষ্ঠাকাল জানা যায় না। মন্দিরের সামনের দেওয়াল ফলকে লেখা আছে, "ওঁ শ্রীশ্রীসিদ্ধেশ্বরী কালীমাতা ঠাকুরাণী/ স্থাপিত ৯০৫ সাল, ফিরিঙ্গী কালী মন্দির"। এর থেকে অনুমান করা হয়, মন্দিরটি ৯০৫ বঙ্গাব্দে স্থাপিত হয়েছিল। মন্দিরটি প্রথমে ছিল শিব মন্দির।  ১৮২০ খ্রিস্টাব্দ থেকে ১৮৮০ খ্রিস্টাব্দ পর্যন্ত শ্রীমন্ত পণ্ডিত এই মন্দিরের প্রধান পুরোহিত ছিলেন। তিনি নিঃসন্তান হওয়ায় ১৮৮০ সালে পোলবার বন্দ্যোপাধ্যায় পরিবারের  শশিভূষণ বন্দ্যোপাধ্যায়কে ৬০ টাকায় দেবোত্তর সম্পত্তি হিসেবে মন্দিরটি বিক্রি করে দেন। বন্দ্যোপাধ্যায় পরিবার এখনও মন্দিরের সেবায়েত।   পূজা  ফিরিঙ্গি কালীবাড়ি একটি চাঁদনি স্থাপত্যের মন্দির। এই মন্দিরের কালীমূর্তিটি মাটির তৈরি। এটি প্রায় সাড়ে পাঁচ ফুট লম্বা সবসনা ত্রিনয়না মূর্তি। কালীমূর্তি ছাড়াও মন্দিরে আছে শীতলা, মনসা, দুর্গা, শিব ও নারায়ণের মূর্তি। মন্দিরে প্রতি অমাবস্যায় কালীপূজা ও প্রতি পূর্ণিমায় সত্যনারায়ণ পূজা হয়।   আরও দেখুন   অ্যান্টনি ফিরিঙ্গি   তথ্যসূত্র   বিষয়শ্রেণী:কলকাতার কালীমন্দির বিষয়শ্রেণী:কালী মন্দির বিষয়শ্রেণী:শিব মন্দির বিষয়শ্রেণী:কলকাতার হিন্দু মন্দির বিষয়শ্রেণী:পশ্চিমবঙ্গের হিন্দু মন্দির বিষয়শ্রেণী:১৫শ শতাব্দীর হিন্দু মন্দির
গণিতে ফ্যাব্রি গ্যাপ উপপাদ্য একটি জটিল ঘাতবিশিষ্ট ধারার বিশ্লেষণাত্মক সম্প্রসারণের ফল, যার অশূন্য পদগুলির মধ্যে একটি নির্দিষ্ট "ফাঁক" থাকে। এমন একটি পাওয়ার সিরিজ "খারাপ আচরণযুক্ত", কারণ এটি সঙ্ঘ চক্রের অংশব্যাসার্ধের সীমারেখার উপর কোথাও বিশ্লেষণাত্মক ফাংশন হিসেবে সম্প্রসারিত করা সম্ভব নয়।  এই উপপাদ্যটি তুরানের পদ্ধতির প্রথম প্রধান উপপাদ্য থেকে উদ্ভূত হতে পারে।  উপপাদ্যের বিবৃতি  ধরা যাক, ০ < p১ < p২ < ... একটি পূর্ণসংখ্যার অনুক্রম, যাতে pn/n অনন্তের দিকে বিচ্ছিন্ন হয়।  ধরা যাক, (αj)j∈N একটি জটিল সংখ্যার অনুক্রম, যাতে পাওয়ার সিরিজ  এর সমাবেশ চক্রের অংশব্যাসার্ধ ১। তখন ঐ সিরিজ f-এর জন্য একক চক্র একটি প্রাকৃতিক সীমা।  বিপরীত এই উপপাদ্যের একটি বিপরীত ফল জর্জ পোলিয়া প্রতিষ্ঠা করেন। যদি lim inf pn/n সসীম হয়, তবে একটি পাওয়ার সিরিজ থাকা সম্ভব, যার সূচকের অনুক্রম pn, অংশব্যাসার্ধ ১ এবং একক চক্র প্রাকৃতিক সীমা নয়।  তথ্যসূত্র       বিষয়শ্রেণী:জটিল বিশ্লেষণের উপপাদ্য বিষয়শ্রেণী:গাণিতিক ধারা
রামের সুমতি শহিদুল আমিন পরিচালিত ১৯৮৫ সালে শিশুতোষ নাট্য চলচ্চিত্র। অপরাজেয় কথাশিল্পী শরৎচন্দ্র চট্টোপাধ্যায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন শহিদুল আমিন। এক গ্রাম্য কিশোরের দুরন্তপণার গল্প চিত্রিত হয়েছে এই ছবিতে। এতে নাম ভূমিকায় (রাম) অভিনয় করেছেন জয়, তার বউদির ভূমিকায় ববিতা এবং তার দাদা শ্যামের চরিত্রে প্রবীর মিত্র। এছাড়া অন্যান্য ভূমিকায় রয়েছেন সুচন্দা, রওশন জামিল, নার্গিস, সাদেক বাচ্চু, সাইফুদ্দিন, আশীষ কুমার লোহ প্রমুখ। এটি সাদেক বাচ্চু অভিনীত প্রথম চলচ্চিত্র।  এই চলচ্চিত্রে রাম চরিত্রে অভিনয়ের জন্য জয় শ্রেষ্ঠ শিশু শিল্পী ও তার বউদি চরিত্রে অভিনয়ের জন্য ববিতা শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন।  কাহিনী সংক্ষেপ রাম গ্রামের দুষ্ট ও দুরন্ত কিশোর। গ্রামের লোকজন তার দুরন্তপণায় অতিষ্ঠ। আজ কারো গাছের ফল চুরি করেছে, তো কাল কারো পুকুরের মাছ চুরি করেছে এমন নালিশ অহরহ আসছে। তার বড় ভাই শ্যাম জমিদারের অধীনে কাজ করে। সে তাকে শাসন করে। শুধু তার বউদি নারায়ণীকে সে মান্য করে। একদিন জমিদারের ছেলের সাথে বিবাদে জড়িয়ে গেলে নারায়ণী তাকে শাসন করে এবং তার সাথে কথা বলা বন্ধ করে দেয়। এতে মনঃক্ষুণ্ণ হয়ে এবং আপনজনের সাথে সম্পর্ক ছিন্ন হলে সে তার ভুল বুঝতে পারে এবং তার সকল সম্পত্তি তার ভাইপোকে দিয়ে গ্রাম ছেড়ে তার মামা বাড়ি চলে যাওয়ার সিদ্ধান্ত নেয়।  কুশীলব   জয় - রামলাল  ববিতা - নারায়ণী/বউদি  প্রবীর মিত্র - শ্যামলাল  সুচন্দা - নেত্রা  রওশন জামিল - নারায়ণীর মা  নার্গিস - শিখা  সাদেক বাচ্চু - নরেশ  সাইফুদ্দিন - জগেশ্বর  আশীষ কুমার লোহ - পুরোহিত  এটিএম শামসুজ্জামান - স্কুল শিক্ষক  ওবায়দুল হক সরকার - জমিদার  দুলারী চক্রবর্তী - নরেশের মা  হিমাংশু দাস হিমু  কালী বাবু  পরাণ বাবু  ননী দাস  সঙ্গীত রামের সুমতি চলচ্চিত্রের সঙ্গীত পরিচালনা করেছেন মনসুর আহমেদ। গীত রচনা করেছেন মাসুদ করিম। গানে কণ্ঠ দিয়েছেন রুনা লায়লা, সাবিনা ইয়াসমিন, শামীমা ইয়াসমিন দীবা ও বেবি নওরিন।  গানের তালিকা  পুরস্কার জাতীয় চলচ্চিত্র পুরস্কার   বিজয়ী: শ্রেষ্ঠ অভিনেত্রী - ববিতা  বিজয়ী: শ্রেষ্ঠ শিশু শিল্পী - জয়  আরও দেখুন  রামের সুমতি  শরৎচন্দ্র চট্টোপাধ্যায়  তথ্যসূত্র  বহিঃসংযোগ    বিষয়শ্রেণী:১৯৮৫-এর চলচ্চিত্র বিষয়শ্রেণী:১৯৮০-এর দশকের নাট্য চলচ্চিত্র বিষয়শ্রেণী:১৯৮০-এর দশকের শিশুতোষ চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী শিশুতোষ চলচ্চিত্র বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:শ্রেষ্ঠ অভিনেত্রীর জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র বিষয়শ্রেণী:শ্রেষ্ঠ শিশু শিল্পীর জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
নীলগলা ফিদ্দা  একটি ছোট্ট পাখি। এই পাখিটি প্যাসারিফর্মিস বর্গের পরিযায়ী পাখি। তবে সাধারণ ভাবে পাখিটিকে ইউরোপর পুরাতন বিশ্বের চুটকি প্রজাতি গোত্রের অন্তর্গভুক্ত বলে মনে করা হয়। ইংরেজি নাম Bluethroat এবং বৈজ্ঞানিক নাম Luscinia svecica।  বর্ণনা শরীরের বেশি অংশ ধূসর বর্ণের, স্ত্রী পাখি থেকে পুরুষ পাখিটি বেশি সুন্দর। গলায় যেন তার চারটি রঙের অপূর্ব সমবিন্যাস। দৈর্ঘ্য ১৫ সেমি এবং ওজন মাত্র ১৭ গ্রাম। পুরুষ পাখিটির থুতনি থেকে বুক পর্যন্ত নীল রং ও লালচে ছোপ। ওই রঙের উপস্থিতি অনেকটা মালার মতো। আর স্ত্রী পাখিটির বুকে কিছু সরু নীল দাগ রয়েছে। দীর্ঘ সাদা ভ্রু-রেখা। পুরুষ-স্ত্রী উভয় পাখির চোখ বাদামি। ঠোঁট কালো। মুখ উজ্জ্বল হলুদ। পা ও পায়ের পাতা কালচে-বাদামি। হাওর, বিল বা জলাশয়ের ধারের ঝোপে অথবা নলবনে এরা অন্য পাখিদের সঙ্গে রাত কাটায়। সাধারণত একাকী থাকে। এরা ইউরোপ, আফ্রিকা ও এশিয়ায় বিচরণকারী পাখি।  খাদ্য তালিকা এ পাখি সাধারণত জলের ধারের তৃণভূমি, ক্ষুদ্র ঝোপ, শীত মৌসুমে উঁচুু ঘাসবন, নলতল, পতিত জমি, স্যাঁতসেঁতে খাদ ও কচুরিপানায় বিচরণ করে। সচরাচর একাকী থাকে। এরা ভূমিতে খাবার খোঁজে। খাবার তালিকায় আছে গুবরে পোকা, শুঁয়ো পোকা, পিঁপড়া, কেঁচো ও অন্যান্য পোকামাকড়।http://archive.samakal.net/print_edition/details.php?news=14&action=main&option=single&news_id=338758&pub_no=1372&view=archiev&y=2013&m=04&d=08  তথ্যসূত্র  Zink et al.(2003) Recent evolutionary history of the bluethroat (Luscinia svecica) across Eurasia Molecular Ecology 12:3069-3075  বহিঃসংযোগ  Bluethroat song on Sonatura audioblog Bluethroat videos, photos & sounds  on the Internet Bird Collection Ageing and sexing (PDF; 3.4 MB) by Javier Blasco-Zumeta & Gerd-Michael Heinze Information and pictures about the Bluethroat in the Netherlands Avibase Bluethroat 2 / Luscinia svecica Metzmacher M. (2008) Les Grillons, muses de la Gorgebleue à miroir blanc (Luscinia svecica cyanecula) ? Parcs & Réserves, 63 : 17-19.  বিষয়শ্রেণী:লুসসিনা বিষয়শ্রেণী:এশিয়ার পাখি বিষয়শ্রেণী:পাকিস্তানের পাখি বিষয়শ্রেণী:তাজিকিস্তানের পাখি বিষয়শ্রেণী:ইউরোপের পাখি বিষয়শ্রেণী:উত্তর আফ্রিকার পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:আফ্রিকার পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
মেসিয়ার ৭০ বা এম৭০ বা এনজিসি ৬৬৮১ হলো দক্ষিণে ধনু তারকামন্ডলে তারার একটি বর্তুলাকার স্তবক। এটি চার্লস মেসিয়ার ৩১ আগস্ট ১৭৮০ সালে আবিষ্কার করেছিলেন। বিখ্যাত ধূমকেতু হেল-বপ ২৩ জুলাই ১৯৯৫ সালে এই ক্লাস্টারের কাছে আবিষ্কৃত হয়েছিল।  এম৭০ পৃথিবী থেকে প্রায় ২৯,৪০০ আলোকবর্ষ দূরে এবং গ্যালাকটিক সেন্টার থেকে প্রায় ৬,৫০০ আলোকবর্ষ দূরে। এর আকার এবং ঔজ্জ্বল্য প্রায় এর প্রতিবেশী এম৬৯ এর সমান। এম৭০ এর কোর ব্যাসার্ধ অত্যন্ত ক্ষুদ্র (০.২২ আলোকবর্ষ বা ০.০৬৮ পারসেক) এবং এর অর্ধ-আলোক ব্যাসার্ধ ১৮২.০ আলোকবর্ষ (৫৫.৮০ পারসেক)।  ক্লাস্টারে দুটি স্বতন্ত্র তারকার জনসংখ্যা রয়েছে, যার প্রতিটি অনন্য প্রাচুর্যবিশিষ্ট প্রাচুর্য প্রদর্শন করে। এগুলি সম্ভবত বিভিন্ন প্রজন্মের তারার প্রতিনিধিত্ব করে। পরিচিত পাঁচটি পরিবর্তনশীল তারা এই ক্লাস্টারের পরিবর্তনশীল ব্যাসার্ধের মধ্যে অবস্থিত এবং সবগুলিই আরআর লাইরা ভেরিয়েবল। স্তবকটির কোরের কাছে দুটি নীল স্ট্রাগলার থাকতে পারে।   গ্যালারি    তথ্যসূত্র    বহিঃসংযোগ    মেসিয়ার ৭০, গ্যালাকটিক গ্লোবুলার ক্লাস্টার ডেটাবেস পৃষ্ঠায়  বিষয়শ্রেণী:এনজিসি বস্তু বিষয়শ্রেণী:মেসিয়ার বস্তু বিষয়শ্রেণী:অবচিত চিত্র সিনট্যাক্স ব্যবহার করা পাতা বিষয়শ্রেণী:বর্তুলাকার স্তবক
থাম্ব|350x350পিক্সেল| স্কটের বাড়ি (বামে) 5 মোরে প্লেস, এডিনবার্গে জেমস স্কট (৮ মার্চ ১৮৭৬ - ৩০ অক্টোবর ১৯৩৯) একজন স্কটিশ আইনজীবী এবং লিবারেল পার্টির রাজনীতিবিদ ছিলেন।   রাজনীতি  স্কট ১৯২২ সালের সাধারণ নির্বাচনে এবং ১৯২৩ সালে ওয়েস্ট রেনফ্রুশায়ারে একজন লিবারেল হিসাবে মোরে এবং নায়ারনের প্রতিদ্বন্দ্বিতা করেছিলেন। ১৯২৪ সালের অক্টোবরে তিনি অসফলভাবে কিনকার্ডিন এবং ওয়েস্ট অ্যাবারডিনের সাথে লড়াই করেছিলেন কিন্তু অবশেষে ১৯২৯ সালের সাধারণ নির্বাচনে হাউস অফ কমন্সে নির্বাচিত হন যখন তিনি বর্তমান ইউনিয়নবাদী এমপি সিএম বার্কলে-হার্ভেকে পরাজিত করে ৬৬৮ ভোটের সংকীর্ণ সংখ্যাগরিষ্ঠতায় কিনকার্ডাইন এবং ওয়েস্ট অ্যাবারডিন লাভ করেন।The Times House of Commons, 1929; Politico’s Publishing 2003 p.128 ১৯৩১ সালে তিনি জাতীয় সরকারে স্কটল্যান্ডের সেক্রেটারি অফ স্টেট স্যার আর্চি সিনক্লেয়ারের সংসদীয় ব্যক্তিগত সচিব হিসাবে দায়িত্ব পালন করেন। ১৯৩১ সালের সাধারণ নির্বাচনে বার্কলে-হার্ভে স্কটের সাথে সরাসরি লড়াইয়ে আসনটি জিতেছিলেন। যদিও লিবারেল পার্টি ১৯৩১ সালের সাধারণ নির্বাচনে রামসে ম্যাকডোনাল্ডের জাতীয় সরকারকে সমর্থন করতে সম্মত হয়েছিল, মুক্ত বাণিজ্যের ঐতিহ্যগত লিবারেল নীতির উপর কিছু সংরক্ষণের সাথে, স্কট বা বার্কলে-হার্ভে কেউই জাতীয় লেবেল ব্যবহার করে নির্বাচনে প্রতিদ্বন্দ্বিতা করেননি। বার্কলে-হার্ভে সম্ভবত স্কটের পক্ষে দাঁড়ানোর প্রয়োজন অনুভব করেননি, যদিও তিনি জোটকে সমর্থনকারী একটি দলের বর্তমান সদস্য ছিলেন - সম্ভবত আসনটি ঘনিষ্ঠভাবে প্রতিদ্বন্দ্বিতা করায় এবং তিনি জানতেন যে তার পুনরায় নির্বাচনের একটি ভাল সুযোগ রয়েছে এবং সম্ভবত কারণ স্কট মুক্ত বাণিজ্যের শক্তিশালী সমর্থক হিসেবে পরিচিত ছিলেন।The Times House of Commons, 1931; Politico’s Publishing 2003 p.117   তথ্যসূত্র    Leigh Rayment's Historical List of MPs     বহিঃসংযোগ     বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:স্কটল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:স্কটিশ উদারপন্থী দলের সংসদ সদস্য বিষয়শ্রেণী:১৯৩৯-এ মৃত্যু বিষয়শ্রেণী:১৮৭৬-এ জন্ম
জিন (  ) একটি পাতিত অ্যালকোহলযুক্ত পানীয়, যা প্রধানত জুনিপার ফল (জুনিপার বেরি) দ্বারা স্বাদযুক্ত করা হয়। এর পাশাপাশি অন্যান্য ভেষজ ও উদ্ভিদজাত উপাদানও এতে ব্যবহার করা হয় স্বাদ-বৈচিত্র্য আনার জন্য।   জিনের উৎপত্তি হয়েছে ইউরোপজুড়ে সন্ন্যাসী ও রসায়নবিদদের তৈরি একটি প্রাচীন ঔষধি মদ হিসেবে। আধুনিক জিনের রূপ ফ্ল্যান্ডার্স ও নেদারল্যান্ডসে আঙ্গুর ও শস্য থেকে পাতিত অ্যাকোয়া ভিটা প্রস্তুতের মাধ্যমে বিকাশ লাভ করে, যা পরবর্তীতে মদ শিল্পে একটি বাণিজ্যিক পণ্যে পরিণত হয়। 'জেনিভার' নামক ডাচ ও বেলজিয়ান মদের প্রবর্তনের মাধ্যমে ইংল্যান্ডে জিনের জনপ্রিয়তা বৃদ্ধি পায়। যদিও এই বিকাশ ১৭শ শতকের গোড়া থেকে শুরু হয়েছিল, ১৬৮৮ সালের গৌরবময় বিপ্লবের (উইলিয়ামের নেতৃত্বে) পর এবং ফরাসি ব্র্যান্ডির আমদানি নিষেধাজ্ঞা কার্যকর হওয়ার পর জিন ব্যাপকভাবে প্রসার লাভ করে। ১৬৯৫ থেকে ১৭৩৫ সালের ‘জিন ক্রেজ’ সময়কালে, জিন ইংল্যান্ডের জাতীয় অ্যালকোহলযুক্ত পানীয় হিসেবে প্রতিষ্ঠিত হয়।  জিন বিভিন্ন প্রকার ভেষজ উপাদান থেকে তৈরি হয়, যার ফলে এর বিভিন্ন ধরণ ও ব্র্যান্ড বিদ্যমান। জুনিপারের পর, জিন সাধারণত ভেষজ, মসলা, ফুল, ফল বা এদের সংমিশ্রণ দ্বারা স্বাদযুক্ত করা হয়। এটি সাধারণত ‘জিন অ্যান্ড টনিক’ নামক পানীয়ে টনিক জলের সঙ্গে মিশিয়ে পরিবেশন করা হয়। জিনকে বেস স্পিরিট হিসেবে ব্যবহার করে বিভিন্ন স্বাদযুক্ত, জিন-ভিত্তিক লিকার তৈরি করা হয়। উদাহরণস্বরূপ, স্লো জিন, যা ঐতিহ্যগতভাবে ফল, স্বাদ এবং চিনি যোগ করে তৈরি করা হয়।   তথ্যসূত্র   বিষয়শ্রেণী:অ্যালকোহলযুক্ত পানীয়
-- This module implements Template:Album ratings.  local mTableTools = require('Module:TableTools') local yesno = require('Module:Yesno') local p = {}  local function makeCell(html, s) 	html 		:tag('td') 			:css('text-align', 'center') 			:css('vertical-align', 'middle') 			:wikitext(s) end  local function makeRow(review, score) 	local row = mw.html.create('tr') 	makeCell(row, review) 	makeCell(row, score) 	return row end  local function makeHeaderRow(header, background, scope) 	local row = mw.html.create('tr') 	row 		:tag('th') 			:attr('scope', scope ~= false and 'col' or nil) 			:attr('colspan', 2) 			:css('text-align', 'center') 			:css('background', background ~= false and '#d1dbdf' or nil) 			:css('font-size', '120%') 			:wikitext(header) 	return row end  local function makeRatingHeaderRow() 	local row = mw.html.create('tr') 	row 		:tag('th') 			:attr('scope', 'col') 			:wikitext('উৎস') 			:done() 		:tag('th') 			:attr('scope', 'col') 			:wikitext('মূল্যায়ন') 	return row end  function p._main(args) 	local reviewNums = mTableTools.affixNums(args, 'rev') 	local root = mw.html.create() 	local tableRoot = root:tag('table')  	-- Table base 	tableRoot 		:addClass('wikitable infobox') 		:css('float', args.align or 'right') 		:css('width', args.width or '24.2em') 		:css('font-size', '80%') 		:css('text-align', 'center') 		:css('margin', '0.5em 0 0.5em 1em') 		:css('padding', 0) 		:css('border-spacing', 0) 		:tag('tr') 			:tag('th') 				:attr('scope', 'col') 				:attr('colspan', 2) 				:css('font-size', '120%') 				:wikitext(args.title or 'পেশাদারী মূল্যায়ন')  	-- Subtitle 	if args.subtitle then 		tableRoot:node(makeHeaderRow(args.subtitle, false, false)) 	end  	-- Metacritic 	if args.MC then 		tableRoot:node(makeHeaderRow('সমষ্টিগত স্কোর', true, true)) 		tableRoot:node(makeRatingHeaderRow()) 		tableRoot:node(makeRow('মেটাক্রিটিক', args.MC)) 	end  	-- Review rows 	tableRoot:node(makeHeaderRow('পর্যালোচনা স্কোর', true, true)) 	tableRoot:node(makeRatingHeaderRow()) 	for i, num in ipairs(reviewNums) do 		tableRoot:node(makeRow( 			args['rev' .. num], 			args['rev' .. num .. 'Score'] or 				args['Rev' .. num .. 'Score'] or 				args['rev' .. num .. 'score'] or 				args['Rev' .. num .. 'score'] 		)) 	end  	-- Tracking category 	if mw.title.getCurrentTitle().namespace == 0 and yesno(args.noprose) then 		root:wikitext('বিষয়শ্রেণী:অ্যালবাম মূল্যায়নসহ নিবন্ধ যা গদ্যে পরিণত করা প্রয়োজন') 	end  	return tostring(root) end  function p.main(frame) 	local args = require('Module:Arguments').getArgs(frame, { 		wrappers = 'টেমপ্লেট:অ্যালবাম মূল্যায়ন' 	}) 	return p._main(args) end  return p
রেজা আলী (১০ এপ্রিল ১৯৪০ - ১৩ ফেব্রুয়ারি ২০২৩) বাংলাদেশি ব্যবসায়ী, আইনজীবী ও বাংলাদেশ আওয়ামী লিগের একজন রাজনীতিবিদ যিনি ময়মনসিংহ-৭ জাতীয় সংসদীয় আসনের সাবেক সংসদ সদস্য ছিলেন।  প্রাথমিক জীবন  আলীর জন্ম ১০ এপ্রিল ১৯৪০ সালে নানা বাড়ি সিলেটে। তার বাবা তফাজ্জল আলী এবং মা সারাহ আলী। বাবা তফাজ্জল আলী পাকিস্তান সরকারের কেন্দ্রীয় মন্ত্রী, মিশরে নিযুক্ত অ্যাম্বাসেডর, ও বাংলাদেশ সুপ্রিম কোর্ট বার অ্যাসোসিয়েশনের প্রেসিডেন্ট ছিলেন।    তিনি লেখাপড়া শুরু করেন ঢাকার সেন্ট গ্রেগরী হাই স্কুলে। এরপর পাকিস্তানের লাহোরের আইচিসন কলেজ এবং ঢাকা বিশ্ববিদ্যালয়ে পড়াশোনা করেন।  তার স্ত্রী নাইমা আলী। তাদের ৩ সন্তান মিরান আলী, সারাহ আলী এবং মিশাল আলী।  কর্মজীবন রেজা আলী ১৯৬৮ সালে বিটপী অ্যাডভার্টাইজিং লিমিটেডের সূচনা করেন। মুক্তিযুদ্ধেও রেখেছেন অবদান। ১৯৮৪ সালে তিনি মিসামি গার্মেন্টস শুরু করেন। বাংলাদেশের শিপ ব্রেকিং শিল্প খাতের বিকাশেও তার অবদান রয়েছে। বাংলাদেশ শিপ ব্রেকার্স অ্যাসোসিয়েশনের ফাউন্ডার প্রেসিডেন্ট ছিলেন তিনি। সুপ্রিম কোর্ট বারের সদস্য ছিলেন তিনি।   রাজনৈতিক জীবন  আলী ১৯৬০ সালে স্বৈরাচারী শাসক আইয়ুব খান সরকারের বিরুদ্ধে ঢাকা বিশ্ববিদ্যালয়ের ছাত্র আন্দোলনে মুখ্য ভূমিকা পালন করার কারণে তাকে কারাবন্দি করা হয়।  তিনি বাংলাদেশ আওয়ামী লিগের কেন্দ্রীয় কমিটির উপদেষ্টা পরিষদের সাবেক সদস্য, ময়মনসিংহ জেলা আওয়ামী লিগের সাবেক সদস্য, ত্রিশাল উপজেলা আওয়ামী লিগের সাবেক আহ্বায়ক হিসেবে দায়িত্ব পালন করেন। তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লিগ প্রার্থী হিসাবে ময়মনসিংহ-৭ থেকে সংসদ সদস্য নির্বাচিত হয়েছিলেন।  মৃত্যু রেজা আলী ১৩ ফেব্রুয়ারি ২০২৩ সালে সিঙ্গাপুরের মাউন্ট এলিজাবেথ হাসপাতালে মৃত্যুবরণ করেন। ত্রিশাল উপজেলার ধানীখোলায় তাকে সমাহিত করা হয়।  তথ্যসূত্র  বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:বাংলাদেশ আওয়ামী লিগের রাজনীতিবিদ বিষয়শ্রেণী:ময়মনসিংহ জেলার আইনজীবী বিষয়শ্রেণী:২০২৩-এ মৃত্যু বিষয়শ্রেণী:১৯৪০-এ জন্ম বিষয়শ্রেণী:সিলেটের ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আইচিসন কলেজের প্রাক্তন শিক্ষার্থী
রমজান একটি মুসলিম ধর্মীয় রীতি  রমজান দ্বারা আরও বুঝানো হতে পারে রমজান (মাস), ইসলামি বর্ষপঞ্জির একটি মাস  স্থাপনা  রমজান মিয়া জামে মসজিদ, বাংলাদেশের নোয়াখালী জেলার একটি প্রত্নস্থান  ঘটনা  রমজান বিপ্লব, ১৯৬৩ সালে ইরাকে সংঘটিত একটি সামরিক অভ্যুত্থান  রমজান যুদ্ধ, মিশর ও সিরিয়ার নেতৃত্বাধীন জোট এবং ইসরায়েলের মধ্যে ১৯৭৩ সালের ৬ থেকে ২৫ অক্টোবরের মধ্যে সংঘটিত যুদ্ধ  নাম  রমজান আলী (বীর বিক্রম), একজন বীর বিক্রম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা  রমজান আলী (কেশবিন্যাসকারী), হলেন ভারতের দিল্লীর একজন নরসুন্দর যিনি নিরবচ্ছিন্নভাবে ১৫০ ঘণ্টার কেশবিন্যাসের কাজের জন্য ১৯৯৯ সালে লিমকা বুক এর রেকর্ডস-এ প্রবেশ করেন।  রমজান আলী (রাজনীতিবিদ), একজন বাংলাদেশী রাজনীতিবিদ  কানকাটা রমজান, একটি কাল্পনিক চরিত্র  স্থান  রমজান, ইরান, ইরানের একটি গ্রাম  রমজানপুর ইউনিয়ন, মাদারীপুর জেলার কালকিনী উপজেলার একটি ইউনিয়ন  রমজাননগর ইউনিয়ন, সাতক্ষীরা জেলার শ্যামনগর উপজেলার একটি ইউনিয়ন